อายุ13ประจำเดือนไม่มา1เดือน3อาทิตร์จะท้องไหม้ตกขาวมาๆหายๆด้วยหลังจากมีเพศสัมพันธ์เคลียดมาก😭
สวัสดีครับ หากมีเพศสัมพันธ์แบบไม่ได้ป้องกัน และประจำเดือนขาดไปเกือบ 2 เดือน ก็มีความเป็นไปได้ว่าอาจมีการตั้งครรภ์ครับ เพราะเป็นสาเหตุที่พบบ่อยที่สุดสำหรับอาการประจำเดือนขาด จึงควรใช้ชุดตรวจการตั้งครรภ์ดู เพื่อความถูกต้องครับส่วนตกขาวเป็นเพียงสิ่งที่ร่างกายหลั่งออกมาเพื่อสร้างความชุ่มชื้นเท่านั้น คงไม่ได้เป็นตัวบ่งบอกเฉพาะของการตั้งครรภ์ครับ สิ่งที่บ่งบอกได้จำเพาะคือ การที่ประจำเดือนไม่มาครับอย่างไรก็ดี หากตรวจแล้วไม่พบการตั้งครรภ์ แต่ประจำเดือนยังขาด ก็อาจเกิดจากสาเหตุอื่น เช่น รังไข่ทำงานผิดปกติ ฮอร์โมนไทรอยด์ต่ำ น้ำหนักลด ความเครียด เป็นต้นครับ ในกรณีนั้น ก็ควรพบแพทย์นรีเวชเพื่อรับการตรวจและการปรึกษาต่อไปครับกล่าวโดยสรุป ยังมีโอกาสตั้งครรภ์และควรตรวจการตั้งครรภ์ดูครับ